HELYI ÉPÍTÉSI SZABÁLYZAT MÓDOSÍTSÁNAK RENDELET-TERVEZETE

**Bodolyabér Község Önkormányzat Képviselő-testületének**

**…/2023. (......) önkormányzati rendelete**

Bodolyabér Község Képviselő- testületének a község helyi építési szabályzatáról szóló 6/2005. számú rendeletének módosításáról

Bodolyabér Község Önkormányzat Képviselő-testülete az épített környezet alakításáról és védelméről szóló 1997. évi LXVIII. törvény (továbbiakban: Étv.) 7.§ (3) bekezdés c.) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az Étv. 6. (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 64-65. § bekezdésében biztosított véleményezési jogkörében eljáró partnerek és államigazgatási szervek véleményének kikérésével a következőket rendeli el:

**1.§** Bodolyabér Község Önkormányzat Képviselő- testületének a község helyi építési szabályzatáról szóló 6/2005. számú rendeletének (továbbiakban: **HÉSZ**) 9. §- a az alábbi ponttal egészül ki.

*6. A szabályozási terven szabályozási vonallal érintett tervezett közút területének kialakítása során az érintett övezetekre előírt minimális telekméretet nem kell figyelembe venni.*

**3.§** A **HÉSZ** 2. melléklete helyébe jelen rendelet 1. számú melléklete lép.

**4. § (1)** E rendelet az elfogadást követő napon lép hatályba.

**(2)** E rendelet a hatálybalépése napján folyamatban lévő ügyekben is alkalmazható.

Bodolyabér, 2023. …………..

|  |  |
| --- | --- |
| Dr. Keresztes Izabella | Pataki Sándorné |
| jegyző | polgármester |

Végső előterjesztői indokolás

66. számú főút Pécs-Sásd közötti szakaszának 11,5 tonnás burkolatmegerősítés engedélyezéséhez, kisajátításhoz és megvalósításához Bodolyabér község közigazgatási területét érintően szükséges, Bodolyabér község településrendezési eszköze 2023. évi 1. számú egyszerűsített eljárásban kerül módosításra. A 66. számú főút Pécs-Sásd közötti szakaszának 11,5 tonnás burkolatmegerősítés engedélyezéséhez, kisajátításhoz és megvalósításához Bodolyabér község közigazgatási területét érintően szükséges a Bodolyabér község településrendezési eszközének egyszerűsített eljárásban történő módosítása, tekintettel arra, hogy a készülő engedélyezési és kiviteli tervek alapján a tervezett nyomvonal nincs összhangban a hatályos településrendezési tervvel. A szabályozási tervlapok módosulásán kívül a 66. számú főút Pécs-Sásd közötti szakaszának 11,5 tonnás burkolatmegerősítés engedélyezéséhez, kisajátításhoz és megvalósításához szükséges telekalakítások érdekében új telekalakítási szabály kerül bevezetésre.